Γουλιέλμος Κάβεντις, μαρκήσιος του Χάρτινγκτον

Ο Γουλιέλμος Ιωάννης Ροβέρτος Κάβεντις, μαρκήσιος του Χάρτινγκτον, αγγλ.: William John Robert Cavendish, Marquess of Hartington (10 Δεκεμβρίου 1917 - 9 Σεπτεμβρίου 1944), ήταν Βρετανός πολιτικός και αξιωματικός του Βρετανικού Στρατού. Ήταν ο μεγαλύτερος γιος του Εδουάρδου Κάβεντις 10ου δούκα του Ντέβονσιρ, και ως εκ τούτου ο κληρονόμος του δουκάτου. Σκοτώθηκε εν ώρα μάχης στον Β΄ Παγκόσμιο Πόλεμο κατά τη διάρκεια μαχών στις Κάτω Χώρες τον Σεπτέμβριο του 1944, ενώ ηγούνταν μίας εταιρείας των Φρουρών του Κόλντστριμ.

 Πρώιμη ζωή 
Ο λόρδος Χάρτινγκτον γεννήθηκε στις 10 Δεκεμβρίου 1917 στο Λονδίνο της Αγγλίας.  Ήταν ο μεγαλύτερος γιος του Εδουάρδου Κάβεντις 10ου δούκα του Ντέβονσιρ, και της συζύγου του, λαίδης Μαρίας Γκασκόιν-Σέσιλ. Σπούδασε στο Ήτον και στο Κολέγιο Τρίνιτυ του Κέιμπριτζ. 

Ήταν μέλος του Συντηρητικού Κόμματος, και επιλέχθηκε ως ο επίσημος υποψήφιος του Συνασπισμού Εν καιρώ Πολέμου για τις επαναληπτικές εκλογές του Δυτικού Ντέρμπισαϊρ στις 18 Φεβρουαρίου 1944, στην εκλογική περιφέρεια που βρισκόταν κοντά στο Τσάτσγουορθ. Αντιμετώπισε τον Τσαρλς Φρέντερικ Γουάιτ Τζούνιορ, ο οποίος παραιτήθηκε από το Εργατικό Κόμμα για να θέσει υποψηφιότητα ως ανεξάρτητος υποψήφιος, παρακάμπτοντας την απαγόρευση του Συνασπισμού Εν καιρώ Πολέμου για κομματική εκστρατεία. Το Δυτικό Ντέρμπισιρ κατείχαν οι Συντηρητικοί από το 1923 (ο πατέρας του Χάρτινγκτον και στη συνέχεια ο θείος του εξ αγχιστείας). Σε μία αμφιλεγόμενη εκστρατεία, ο Γουάιτ νίκησε σταθερά τον Χάρτινγκτον με 57,7% των ψήφων έναντι 41,5%. 

 Β΄ Παγκόσμιος Πόλεμος και το τέλος 
Κατά τη διάρκεια του Β΄ Παγκοσμίου Πολέμου, έλαβε την προαγωγή του ως αξιωματικός στο σύνταγμα των Φρουρών Κόλντστριμ του Βρετανικού Στρατού. Τον Αύγουστο του 1944, κατά την απελευθέρωση της Ευρώπης στη Δύση από τη Ναζιστική Γερμανία, η μονάδα του Χάρτινγκτον, το 5ο Τάγμα των Φρουρών Κόλντστριμ, ως μέρος της Τεθωρακισμένης Μεραρχίας των Φρουρών, ενεπλάκη σε σφοδρές μάχες στη Γαλλία. Στις αρχές Σεπτεμβρίου του 1944 διέσχισε τον ποταμό Σομ και προχώρησε ανατολικά προς τις Βρυξέλλες, όπου ήταν από τους πρώτους που απελευθέρωσαν την πόλη. Από τους κατοίκους της πόλης και τους χωρικούς που βγήκαν και επευφημούσαν τους Συμμάχους, και σε ορισμένες περιπτώσεις, στόλιζαν τα άρματά τους, ο Χάρτινγκτον έγραψε στη σύζυγό του ότι ένιωθε «τόσο ανάξιος να ζήσω όλα αυτά με λογική ασφάλεια και άνεση κατά τη διάρκεια αυτών των ετών..... Έχω έναν μόνιμο κόμπο στο λαιμό μου και λαχταρώ να είσαι εδώ, καθώς είναι μία εμπειρία που λίγοι μπορούν να βιώσουν, και την οποία θα ήθελα πολύ να μοιραστώ μαζί σου». Bailey, C. (2007). Black Diamonds: The Rise and Fall of an English Dynasty, p. 375. London: Penguin. .

Στις 9 Σεπτεμβρίου 1944, ο Χάρτινγκτον πυροβολήθηκε και σκοτώθηκε σε ηλικία 26 ετών από έναν ελεύθερο σκοπευτή, ενώ ηγούνταν μίας ομάδας που προσπαθούσε να καταλάβει την πόλη Χέπεν στο Βέλγιο από στρατεύματα των γερμανικών Waffen-SS.     Είναι θαμμένος στο Πολεμικό Κοιμητήριο του Λέοπολντσμπουργκ. 

 Προσωπική ζωή 
Νυμφεύτηκε την Αμερικανίδα κοσμική Κάθλιν Κένεντυ στις 6 Μαΐου 1944 στο Γραφείο Ληξιαρχείου στο Δημαρχείο του Τσέλσυ, στην οδό Κινγκς Ρόουντ στο Λονδίνο. Ήταν κόρη του πρώην Πρέσβη των ΗΠΑ στο Ηνωμένο Βασίλειο, Τζόζεφ Π. Κένεντι του πρεσβύτερου,  και αδελφή των Τζον, Ρόμπερτ και Τεντ Κένεντι. Ο δούκας του Ντέβονσιρ και ο μεγαλύτερος αδελφός της νύφης, Τζόζεφ Π. Κένεντι ο νεότερος, τότε υπολοχαγός στο Ναυτικό των Ηνωμένων Πολιτειών, υπέγραψαν το μητρώο γάμου και ο δούκας του Ράτλαντ διετέλεσε κουμπάρος.   Η μητέρα της, Ρόουζ, αποδοκίμασε την ένωση, επειδή η οικογένεια Κένεντι ήταν Καθολική ενώ οι δούκες του Ντέβονσιρ ήταν Αγγλικανοί, και κανένας από τους δύο δεν θα παντρευόταν με το δόγμα του άλλου.  

 Αναφορές 

 Εξωτερικοί σύνδεσμοι 


Κατηγορία:Οικογένεια Κάβεντις
Κατηγορία:Οικογένεια Κένεντι